S više od 2,8 milijardi dolara osiguranog kapitala i prisutnosti u 200 gradova u 55 zemalja širom svijeta, Uber je jedna od danas najpotentnijih tehnoloških tvrtki na svijetu koja potpuno mijenja industriju prijevoza te brine taksiste. Nakon Bukurešta, Beča i Varšave, Uber bi uskoro mogao otvoriti podružnice u Zagrebu, Beogradu i ostatku regije. Na OMGcommerceu će 4. svibnja ekskluzivno otkriti svoje namjere - u društvu PayPala i hrvatske digitalne elite!

Uber će se po prvi put hrvatskom poslovnom svijetu s interesom za digitalnu transformaciju predstaviti na Netokracijinom OMGcommerceu, koji se 4. svibnja održava u Zagrebu! Detaljni program imate na službenoj web stranici, a putem Entrija se već danas možete registrirati (da ne biste ostali bez upada)!

Uberov ‘International Launcher’ Rob Khazzam već je bio u Zagrebu te pratio što se događa u regiji. S obzirom na njihovo širenje regijom, čini se da je samo pitanje vremena kad će Uber doći u Zagreb, Ljubljanu i Beograd. Uber, naime, ne čeka na spremnost tržišta, već nalazi lokalne timove i potom pokreće aktivnosti!

Nedavno su otvorili poslovnice u Bukureštu i Sofiji, a zahvaljujući značajnom kapitalu te agresivnoj ekspanziji koja se pokazala kao uspješna taktika, ne čekaju ‘digitalizaciju’ tržišta. Uberova namjera je, ako to lokalne tvrtke neće, digitalizirati prijevoz na tržištima na koja dolazi.

Zašto je Uber opasan za taksi ‘industriju’

Iako se na prvi pogled čine tek kao bezopasna mobilna aplikacija za naručivanje prijevoza, Uber je toliko učinkovit u svojoj namjeri da razne taksi i prijevozne službe zamijeni globalnom mrežom svojih “Uber” vozila, da se očekuje da će do kraja 2015. godine ostvariti preko 10 milijardi dolara prihoda. Srpski taksi vozači nisu nimalo pozitivno reagirali na pitanje o dolasku Ubera u Beograd kad ih je Marko to pitao početkom godine.

U susjednoj Italiji su prijetili voditeljici lokalnog Uberovog ureda, a u mnogim državama dolazilo je ne samo do sukoba s legislativom tih država (Njemačka je nedavno zabranila Uber), već i fizičkih sukoba taksista i Uberovih vozača. Hrvate bi takve priče mogle podsjetiti na Cammeov dolazak u Zagreb, koji je drastično spustio cijene te povećao kvalitetu usluge prijevoza – no Uber je potpuno drugačija vrsta konkurenta. Tehnološka.

Uber će, kad dođe u Zagreb, Beograd, Ljubljanu ponoviti strategiju koja im se pokazala uspješna širom svijeta pa tako i srednjom te istočnom Europom. Uberovu odličnu mobilnu aplikaciju, koja vas nalazi za tren i povezuje s najbližim Uberovim vozačem, možda ste već imali prilike koristiti u Londonu – ili Budimpešti. Kroz društvene pak mreže nećete moći ignorirati Uber.

Tko je investirao milijarde u Uber

Valuaciju od 40 milijardi dolara je pak osiguralo preko 2,8 milijardi dolara kapitala koje su u Uber uložili najsnažniji američki investicijski fondovi, poput Benchmarka, First Round Capitala, Goldman Sachsa, Menlo Venturesa i Google Venturesa.

Nemojte me krivo shvatiti. Uber u početku gotovo sigurno neće pokrenuti klasičnu ‘taksi službu’. Dapače, krenut će s Uber Blackom kao klasičnom, limuzinskom verzijom prijevoza koji će, iako malo skuplji, biti iznenađujuće povoljan za prve korisnike – mahom one koji se moraju brzo kretati regionalnim metropolama.

Želite li raditi za Uber Hrvatska/Srbija/Slovenija…?

Kontroverze će uslijediti ovisno o tome kako se Uber postavi prema pravnim okvirima kojima se reguliraju taksiji, a njihovo povećanje cijena ovisno o (prevelikoj) potražnji neće obradovati mnoge koji se s time prvi put susretnu. No, u svemu tome će im pomoći mali lokalnim tim koji će Rob okupiti na svakom od tržišta koja Uber otvara. Iskustva iz Praga, Bukurešta i Varšave bila su pozitivna, tako da nemojte misliti da ne znaju što rade.

…a vi dolazite na OMGcommerce!

Neovisno o tome želite li doznati kako će Uber pomoći digitalizirati jednu od ‘klasičnih’ industrija, koji će utjecaj tog servisa biti na lokalnu ekonomiju ili se slučajno želite zaposliti u Uberu kao jedan od njihovih lokalnih voditelja – 4. 5. ćete biti na OMGcommerceu gdje će nam Rob otkriti sve namjere trenutno najzanimljivije svjetske tehnološke tvrtke! Rezervirajte svoj upad već danas uz kod ‘uber’ za dodatnih 20 posto popusta – imate vremena do sredine sljedećeg tjedna!

Op.au. Naglašavam da Uber nije potvrdio dolazak u Zagreb, Ljubljanu ili Beograd na određeni datum, već su u procesu evaluacije tržišta i istraživanja spremnosti za pokretanje. Nedavna pokretanja Ubera u Bukureštu i Sofiji najavljuju da se približavaju našoj regiji!